CELEX: 32008R1305
Language: bg
Date: 2008-12-19 00:00:00
Title: Регламент (ЕО) № 1305/2008 на Комисията от 19 декември 2008 година за одобрение на минимални промени в спецификацията на название, вписано в регистъра на защитените наименования за произход и на защитените географски указания ( Maroilles или Marolles (ЗНП))

20.12.2008   
            
            
               BG
            
            
               Официален вестник на Европейския съюз
            
            
               L 344/30
            
         
      РЕГЛАМЕНТ (ЕО) № 1305/2008 НА КОМИСИЯТА
   
   от 19 декември 2008 година
   за одобрение на минимални промени в спецификацията на название, вписано в регистъра на защитените наименования за произход и на защитените географски указания (Maroilles или Marolles (ЗНП))
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 510/2006 на Съвета от 20 март 2006 г. (1), и по-специално член 9, параграф 2, второ изречение от него,
   като има предвид, че:
   
               (1)
            
            
               В съответствие с член 9, параграф 1, първа алинея от Регламент (ЕО) № 510/2006 и по силата на член 17, параграф 2 от същия регламент Комисията разгледа заявката на Франция за одобрение на изменение в елементите на спецификацията на защитеното наименование за произход „Maroilles или Marolles“, регистрирано с Регламент (ЕО) № 1107/96 на Комисията (2).
            
         
               (2)
            
            
               Заявлението има за цел изменение на спецификацията чрез уточняване на условията на използване на различни видове преработване и добавки в млякото и при производството на „Maroilles или Marolles“. Тези практики осигуряват поддържането на съществените характеристики на наименованието.
            
         
               (3)
            
            
               Комисията разгледа съответното изменение и стигна до заключението, че то е обосновано. Тъй като по смисъла на член 9 от Регламент (ЕО) № 510/2006 промяната е незначителна, Комисията може да я одобри, без да прибягва до процедурата, описана в членове 5, 6 и 7 от горепосочения регламент.
            
         
               (4)
            
            
               Съгласно член 18, параграф 2 от Регламент (ЕО) № 1898/2006 на Комисията (3) и на основание на член 17, параграф 2 от Регламент (ЕО) № 510/2006 следва да се публикува резюме на спецификацията,
            
         ПРИЕ НАСТОЯЩИЯ РЕГЛАМЕНТ:
   Член 1
   Спецификацията на защитеното наименование за произход „Maroilles или Marolles“ се изменя в съответствие с приложение I към настоящия регламент.
   Член 2
   Консолидирано резюме на основните елементи на спецификацията е включено в приложение II към настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 19 декември 2008 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 93, 31.3.2006 г., стр. 12.
   
      (2)  ОВ L 148, 21.6.1996 г., стр. 1.
   
      (3)  ОВ L 369, 23.12.2006 г., стр. 1.
   
      ПРИЛОЖЕНИЕ I
      Одобряват се следните промени в спецификацията на защитеното наименование за произход „Maroilles или Marolles“:
      „Метод на производство“
      Точка 5 от спецификацията относно описанието на метода на производство на продукта се допълва със следните положения:
      
         „(…) Подсирването на млякото се извършва единствено със сирище.
         Забранява се концентрирането на млякото чрез частично отстраняване на водната съставка преди подсирването.
         Освен първичните млечни продукти, единствените позволени съставки, спомагателни продукти или добавки към млякото или по време на производствения процес, са сирище, безвредни бактериални култури, ферменти, плесен, калциев хлорид и сол.
         (…) Забранява се консервацията на млечните суровини, на междинните продукти, на подсиреното мляко или на прясното сирене чрез съхранение при отрицателна температура.
         (…) Забранява се консервацията в модифицирана атмосфера на прясното сирене и на сирената в процес на зреене.“
      
   
   
      ПРИЛОЖЕНИЕ II
      РЕЗЮМЕ
      
         Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни
      
      „MAROILLES или MAROLLES“
      
         ЕО №: FR-PDO-0117-0123/29.3.2006
      
      ЗНП (Х) ЗГУ ( )
      Настоящото резюме представя с информационна цел основните елементи на спецификацията на продукта.
      1.   Отговорен отдел в държавата-членка
      
                  Наименование:
               
               
                  Institut national de l’origine et de la qualité (INAO)
               
            
                  Адрес:
               
               
                  51, rue d’Anjou, 75008 Paris
               
            
                  Тел.:
               
               
                  +33 (0)1 53 89 80 00
               
            
                  Факс
               
               
                  +33 (0)1 53 89 80 60
               
            
                  E-mail:
               
               
                  info@inao.gouv.fr
               
            2.   Група
      
                  Наименование:
               
               
                  Syndicat des Fabricants et Affineurs du fromage de Maroilles
               
            
                  Адрес:
               
               
                  Uriane, BP 20, 148 avenue du Général-de-Gaulle, 02260 La Capelle
               
            
                  Тел.:
               
               
                  +33 (0)3 23 97 57 57
               
            
                  Факс
               
               
                  +33 (0)3 23 97 57 59
               
            
                  E-mail:
               
               
                  sfam@uriane.com
               
            
                  Състав:
               
               
                  производители/преработватели ( Х ) Други ( )
               
            3.   Вид продукт
      
                  Клас 1.3:
               
               
                  Сирена
               
            4.   Спецификация
      (Резюме на изискванията по член 4, параграф 2 от Регламент (ЕО) № 510/2006)
      4.1.   Наименование
      „Maroilles или Marolles“
      4.2.   Описание
      Сирене от краве мляко, с мека сърцевина и с измита коричка с червеникав до оранжев оттенък, с квадратна форма от 12,5 до 13 cm, но също с три други по-малки размера (Sorbais, Mignon et Quart); с най-малко 45 % масленост.
      Вътрешността му е мазна и маслена, с кремав цвят.
      4.3.   Географски район
      Географският район се простира на територията на следните общини:
      
                   
               
               
                  Департамент Aisne:
                  
                               
                           
                           
                              Кантони, чиято цяла територия влиза в географската област: Aubenton, Hirson, La Capelle, Le Nouvion-en-Thiérache, Vervins.
                           
                        
                               
                           
                           
                              Общини, чиято цяла територия влиза в географската област: Archon, Les Autels, Le Sourd, Brunehamel, Cuiry-lès-Iviers, Dagny-Lambercy, Dohis, Etreux, Flavigny-le-Grand-et-Beaurain, Grandrieux, Guise, Iron, Lavaqueresse, Lemé, Malzy Marly-Gomont, Monceau-sur-Oise, Morgny-en-Tiérache, Oisy, Parfondeval, Proizy, Résigny, Romery, Villers-lès-Guise и Wiège-Faty.
                           
                        
            
                   
               
               
                  Департамент Nord:
                  
                               
                           
                           
                              Кантони, чиято цяла територия влиза в географската област: Avesne-sur-Helpe-Nord, Avesne-sur-Helpe-Sud, Solre-le-Château, Trélon.
                           
                        
                               
                           
                           
                              Общини, чиято цяла територия влиза в географската област: Aulnoye-Aymeries, Bachant, Bazuel, Beaufort, Berlaimont, Catillon-sur-Sambre, Damousies, Eclaibes, Ecuélin, Le Favril, Fontaine-au-Bois, La Groise, Hecq, Landrecies, Leval, Limont-Fontaine, Locquignol, Maroilles, Monceau-Saint-Waast, Noyelles-Sur-Sambre, Obrechies, Ors, Pommereuil, Pont-sur-Sambre, Preux-aux-Bois, Prisches, Quievelon, Rejet-de-Beaulieu, Saint-Rémy-Chaussée, Robersart, Sassegnies и Wattignies-la-Victoire.
                           
                        
            4.4.   Доказателство за произход
      Всеки преработвателен цех и цех за зреене попълва „декларация за годност“, регистрирана от службите на I.N.A.O. и позволяваща на последния да идентифицира всички производители. Те са длъжни да предоставят на разположение на INAO регистри, както и всякакви документи, необходими за контрола на произхода, на качеството и на условията на производство на млякото и на сирената.
      В рамките на контрола на характеристиките на продукта с наименование за произход се прави аналитична и органолептична проба, която цели да удостовери качеството и типичността на продуктите, предоставени за такава проба.
      4.5.   Метод на производство
      Производството на млякото, преработването му в сирене и неговото зреене трябва да се извършват в географската област.
      Сиренето се произвежда изключително от подсирено краве мляко; подсиреното мляко се разделя и не се измива; изцеждането е спонтанно; осолява се на сухо; зреенето е различно за различните размери: най-малко 5 седмици за основния размер, през които коричката се измива многократно със солене вода, без да се използват фунгициди.
      4.6.   Връзка
      Монасите от абатството Maroilles, основано през VII век, са усъвършенствали приготовлението на това сирене около 960 г. От ХI век нататък привилегията за произвеждането му се разширява към съседните села. Абатствата подобряват породата говеда по отношение на климата и на преобразуването на сиренето. Наименованието се признава по съдебен път на 17 юли 1955 г.
      Наименованието се заражда в естествения регион Thiérache, около град Maroilles и неговото абатство, при свежи и влажни климатични условия, с непропусклива почва, която благоприятства израстването на трева до такава степен, че в изхранването на добитъка се извършва изключително с нея; умението на монасите, предадено на околното население, позволява хармоничното развитие на Maroilles.
      4.7.   Инспекционен орган:
      
                  Наименование:
               
               
                  Institut national de l’origine et de la qualité (INAO)
               
            
                  Адрес:
               
               
                  51, rue d’Anjou, 75008 Paris
               
            
                  Тел.:
               
               
                  +33 (0)1 53 89 80 00
               
            
                  Факс
               
               
                  +33 (0)1 53 89 80 60
               
            
                  E-mail:
               
               
                  info@inao.gouv.fr
               
            Institut national de l’Origine et de la Qualité е държавна административна структура с гражданска правосубектност в рамките на министерството на земеделието.
      Контролът на условията на производство на продуктите, които се ползват от наименование за произход, се извършва под отговорността на INAO.
      
                  Наименование:
               
               
                  Direction Générale de la Concurrence, de la Consommation et de la Répression des Fraudes (DGCCRF)
               
            
                  Адрес:
               
               
                  59, boulevard Vincent Auriol, 75703 Paris Cedex 13
               
            
                  Тел.:
               
               
                  +33 (0)1 44 87 17 17
               
            
                  Факс
               
               
                  +33 (0)1 44 97 30 37
               
            DGCCRF е служба към министерството на икономиката, промишлеността и заетостта.
      4.8.   Етикетиране:
      Задължение да носят конкретното име на защитеното наименование.